Taimemorfoloogia - Vikipeedia, vaba entsüklopeedia
Miks on taimed sellised, nagu nad on? Vastust sellele küsimusele otsibki taimemorfoloogia.
Taimemorfoloogia ehk fütomorfoloogia on õpetus taimede kujust ja välisstruktuuridest, nende paiknemisest ja nende muutumistest ontogeneesis ja fülogeneesis. [1] Taimemorfoloogia erineb taimeanatoomiast selle poolest, et taimeanatoomia uurib taime sisestruktuure, seda eriti rakutasandil. [2] Taimemorfoloogia on oluline taimede määramisel.
4.1 Taimeareng
4.1.1 Taimekasv
4.1.2 Morfoloogiline varieeruvus
4.1.2.1 Asukohalised varieeruvused
4.1.2.2 Keskkonnalised põhjused
4.1.2.3 Juveniilsus
4.3 Lingid huvilistele
4.4 Viited
Taimemorfoloogia on teadus, mis käsitleb taimede arengut, kuju ning struktuure, mille abil saaks võrrelda ning selgitada taimede omavahelisi sarnasusi. [3] Taimemorfoloogial on nelja tüüpi käsitlusi ning iga käsitlus on seotud teiste bioloogia alaste teadustega. Alad, millega taimemorfoloogia tegeleb, on järgnevad:
Võrdlev morfoloogia, milles vaadeldakse erinevate taimede, mis võivad olla nii samast kui eri liikidest, struktuure ja luuakse nende vahel võrdlusi ning vormistatakse ideid nende sarnasuste põhjal. Kui arvatakse, et taimestruktuurid on pärinenud samast geneetilisest suguliinist, nimetatakse taimestruktuure homoloogilisteks. Näiteks on männi-, tamme- ning kapsalehed väga erineva kujuga, ent neil kõigil on sarnane ülesehitus. Samal ajal ei piirduta vaid sellega, vaid võib kerge vaevaga leida, et kaktuse asteldel on samasugune ülesehitus nagu tavalistel lehtedel ning väita, et kaktuseastlad on homoloogilised laiade lehtedega. Võrdlev morfoloogia kattub taimeevolutsiooni ning paleobotaanika teadustega.
Vegetatiivsete (somaatiliste) struktuuride ning paljunemiselundite uurimine. Soontaimel on vegetatiivseteks elundideks varrestik, lehed ja juurestik. Paljunemiselundid on liikide vahel rohkem eristunud: lilled paljunevad seemnetega, sõnajalgtaimed ja sammaltaimed eostega. Paljunemiselundite uurimisel avastati, et kõikidel taimedel vahetub vastavalt elutsüklile kromosoomistiku kordsus. Siinne teaduskäsitlus hõlmab endas